ועדת הכספים, כנסת 20, פרוטוקול מספר 113, 2015-10-22 12:55

משה גפני: אנחנו עוברים לדיון על צו תעריף המכס והפטורים ומס קנייה על טובין (תיקון מס' 8), התשע"ה-2015 (ביטול פרט 10 בייבוא טובין של בז"ן ובפרט 703 חלקים ואביזרים של כלי רכב המשמשים להרכבה או לייצור של רכבים או כלי רכב צבאיים העלאה תיאורטית).

משה גפני: בבקשה, קובי בוזו.

<קובי בוזו: אני מרשות המסים.

<קובי בוזו: עשינו בתעריף המכס בדיקה וראינו ששני הפרטים האלה שאנחנו מביאים היום כבר אינם בשימוש לפחות 8 שנים.

<קובי בוזו: אחד הפרטים הוא פרט שהיה פטור ממכס לבית הזיקוק נפט מתוקף אמנה שנחתמה לפני 70 שנה, אמנה שכבר לא בתוקף.

<שלומית ארליך: זה חברת הנפט האנגלו-פרסית.

<קובי בוזו: שאחרי זה הפכה להיות בז"ן.

<קובי בוזו: משנת 2003 הפרט הזה כבר חסום במערכת ולא ניתן לייבא בו פריטים.

<קובי בוזו: לכן אנחנו מבטלים אותו כרגע.

<קובי בוזו: הפרט השני הוא פרט שהשתמש בו יצרן של רכב אחד בארץ.

<קובי בוזו: מאז שהוא לא עונה על התנאים של הפרט בכלל אז הפרט חסום לגביו במערכת ולכן אין שימוש גם בפרט הזה משנת 2007.

<קובי בוזו: לפיכך מדובר פה בהעלאות מסים שהן תיאורטיות בלבד.

<שלומית ארליך: חסום לגביו במערכת – הכוונה שאין אפשרות לעשות שימוש בפרט הזה או שאם פתאום יתעורר רצון שלו לעשות שוב שימוש המערכת יכולה להיפתח בשבילו?

<קובי בוזו: אם הוא רוצה לעשות שימוש הוא צריך קודם כול לקבל אישורים אחרים שלא קשורים לפרט.

<שלומית ארליך: יש לו דרך אחרת לייבא היום בפטור?

<קובי בוזו: הוא יכול לקבל פטור במסגרת תעודת עוסק רשום, שאנחנו נותנים ל-40-50 יצרנים היום במערכת, למי שמייבא חומרי גלם, כשבסוף המוצר שלהם פטור ממס קנייה.

משה גפני: זה בעצם רישומים, נכון?

משה גפני: זה תיאורטי.

<קובי בוזו: ההעלאה הזאת – כן.

<ארז לוי: אני מאגף הרכב במשרד התחבורה.

<ארז לוי: לגבי פרט מכס 703, שיש לו פטור ממס קנייה ואנחנו ממליצים להשאיר אותו, מדובר ב"קיטים" שיצרני רכב בארץ רוכשים.

<שגית אפיק: יש לי שאלה, לא תיאמו אתכם את הצו קודם?

<שגית אפיק: ושאלה שנייה, הצו בתוקף מ-24 ביוני.

<ארז לוי: אין דו-שיח בין המשרדים.

<ארז לוי: לכן אני פה.

<ארז לוי: אגב, זו לא הפעם הראשונה.

<שגית אפיק: קובי בוזו, אין דו-שיח?

<שגית אפיק: ביום ראשון פוקע הצו.

<שגית אפיק: אתם יודעים?

<שגית אפיק: מ-24 ביוני הוא בתוקף.

<ארז לוי: זה לא עובר דרכנו.

<ארז לוי: אנחנו תמיד נפגשים פה, אצל מר גפני, וזה בסדר, אין לי בעיה.

<קובי בוזו: אתמול דיברה אתי לנה גרשקוביץ ממשרד התחבורה ואמרה שזה מקובל על אבנר פלור.

<קובי בוזו: אז בשביל מה שלחו אותי לפה?

<קובי בוזו: אני לא יודע.

<קובי בוזו: זה מה שאתמול היא אמרה לי בטלפון.

<ארז לוי: אני אומר לך מה אנחנו רוצים.

<ארז לוי: יצרני רכב, שהם לא רבים בארץ, כמו "תעשיות רכב נצרת", כמו "פלסן סאסא", שמייצרים רכבים בישראל – מה לעשות, יש גם יצרנים – צריכים את פרט המכס הזה, 703.

<קובי בוזו: הם לא צריכים את זה.

<ארז לוי: אתה אומר שלא צריך.

<ארז לוי: העמדה המקצועית של משרד התחבורה, לא להסיר את הפטור ממס הקנייה כדי לעודד יצרנים להזמין "קיטים" להרכבה.

<קובי בוזו: יש להם מסלול אחר, לשני היצרנים שהוא ציין, שהם מקבלים.

<קובי בוזו: הפרט הזה עמד חסום.

<קובי בוזו: הם לא יכולים להיכנס לפרט הזה בכלל.

<קובי בוזו: אם הם רוצים להשאיר את זה, זה יישאר כאות מתה בתעריף.

משה גפני: יש לי בעיה, אני בתיווך קצת בעייתי.

משה גפני: אם אפשר לא ליצור את התיווך אצלי אלא לשבת איתם קודם.

משה גפני: זה דבר נורא חשוב.

<קובי בוזו: אתמול לנה גרשקוביץ דיברה אתי.

משה גפני: לא אתמול.

משה גפני: הצו הזה נמצא פה כבר כמה ימים.

<שגית אפיק: ב-24 ביוני הוא פורסם ברשומות.

משה גפני: לא יכול להיות שנציגי משרדים, כאשר יש ממשק לגבי נושא מסוים, לא ידברו ביניהם.

משה גפני: אם יש בעיה אישית כלשהי ואתם מסוכסכים – את זה אני יכול לקבל.

משה גפני: אתם לא מסוכסכים?

משה גפני: אז אתם צריכים לדבר ביניכם.

<קובי בוזו: אנחנו מדברים בינינו הרבה.

<ארז לוי: אלינו לא מגיעים הדיבורים האלה.

<שגית אפיק: אנחנו מורידים את פרט 703 ומשאירים רק את פרט 10.

<שגית אפיק: לגבי פרט 703, כאשר נניח את זה במליאה נוריד אותו.

משה גפני: מי בעד אישור צו תעריף המכס, כפי שאמרנו קודם, עם הורדת פרט 703?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הצו אושר פה אחד.

משה גפני: הצבעתי ביחד עם בצלאל סמוטריץ' מכיוון שזה נושא מקצועי.

מיקי לוי: אני מבקש שהפרוטוקול יקשיב לי, בבקשה.

מיקי לוי: חיכיתי שהנושא הזה יסתיים.

מיקי לוי: אני פונה לרועי פולקמן ולאנשי משרד האוצר.

מיקי לוי: אדוני היושב-ראש, אתה נתת הוראה בשבוע שעבר כשנפגשנו עם חברת כי"ל על כל נושא משאבי הטבע וששינסקי 2, הדגשת שעניינו של מפעל הנחושת בתמנע אינו דומה ונתת הוראה שייפגשו עם אותה חברה.

משה גפני: יש בעיה בעניין הזה.

משה גפני: לא במהות.

משה גפני: יש בעיה עם התשובה שלהם.

מיקי לוי: הם לא נפגשו איתם.

מיקי לוי: ואז יהיו לך ויכוחים בתוך הוועדה.

משה גפני: יש איזו התפתחות.

משה גפני: זה לא משנה במהות, בטכניקה.

מיקי לוי: אני שמח שזה כך.

מיקי לוי: הוא נתן הוראה לפני 3 ימים.

משה גפני: נדבר על זה אחר-כך.

משה גפני: יש בזה התפתחות טכנית, לא מהותית.

מיקי לוי: חיובית?

משה גפני: אני מקווה.

משה גפני: תודה רבה.

משה גפני: הישיבה נעולה.